Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
7 ส.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 8.48 จุด (0.5%) ปิดภาคเช้าที่ 1,704.72 จุด ด้วยมูลค่าการซื้อขาย 24,704.50 ล้านบาท
Most Positive Impact : PTT (+2.12 จุด), PTTEP (+1.18 จุด), AOT (+1.06 จุด)
Most Negative Impact: KBANK (-0.47 จุด), CBG (-0.25 จุด), GPSC (-0.15 จุด)
แนวโน้มตลาดบ่าย
ตลาดหุ้นภาคเช้าช่วงแรกดูซึมตัว แต่ช่วงท้ายมีแรงซื้อเข้ามาผลักดันดัชนีขึ้นไป โดยกลุ่มหลักที่ปรับเพิ่มขึ้นยังคงเป็นกลุ่มพลังงาน (+3.42 จุด) และธนาคาร (+0.18 จุด) นอกจากนี้ยังมีกลุ่มปิโตร (+1.16 จุด) ขนส่ง (+1.01 จุด) และกลุ่มพาณิชย์ (+0.55 จุด) ที่ช่วยหนุนนำ ส่วนกลุ่มที่ปรับตัวลดลงนั้นเป็นการปรับตัวลงเพียงเล็กน้อยเท่านั้น
สัปดาห์นี้ไปจนถึงสัปดาห์หน้าจะเป็นช่วงโค้งสุดท้ายสำหรับการประกาศงบไตรมาส 2 ซึ่งเป็นตัวขับเคลื่อนสำคัญต่อดัชนีในระยะสั้น ขณะที่ราคาน้ำมันได้ปรับตัวเพิ่มขึ้นช่วยพยุงตลาดไว้
กลยุทธ์การลงทุนของเราจะเน้นไปยังหุ้นที่ KS Research คาดการณ์ว่าผลประกอบการจะเติบโตดีทั้ง QoQ หรือ YoY โดยในวันนี้มีหุ้นที่จะประกาศงบ คือ MTC จะรายงานกำไรสุทธิ 862 ลบ.เติบโตทั้ง YoYและ QoQ สำหรับหุ้นที่แม้กำไรสุทธิจะเติบโตลดลง QoQ แต่เรามองว่าจะเติบโตดี YoY ได้แก่ CPALL (กำไร 5,268 ลบ.) ROBINS (กำไร 629 ลบ.) BANPU (กำไร 4,000 ลบ.) BH (กำไร 988 ลบ.) ส่วนในสัปดาห์หน้ามีหุ้นที่เราคาดว่าจะโตดี YoY และ QoQ ได้แก่ MEGA(กำไร 305ลบ.) และ COM7(กำไร 183ลบ.)
สำนักงานคณะกรรมการนโยบายรัฐวิสาหกิจแจ้งว่า ในวันที 1 ก.ย. นี้กระทรวงการคลังจะขายหน่วยลงทุน(ไทยแลนด์ฟิวเจอร์ฟันด์)มุลค่า 4.4 หมื่นลบ.ให้แก่นักลงทุน ซึ่งมองว่าเป็นปัจจัยบวกต่อการลงทุน และกลุ่มรับเหมาก่อสร้าง เนื่องจากจะได้เห็นการขยายตัวของเศรษฐกิจและการเพิ่มขึ้นของโครงการก่อสร้างในอนาคต
ในวันพรุ่งนี้จับตาผู้ที่จะยื่นใบสมัครเข้ารวมประมูลคลื่น 900 MHz และ 1800 MHz โดยปัจจุบันมีผู้ที่ขอรับใบสมัครไปแล้ว 2 ราย คือ ADVANC และ DTAC
หุ้นแนะนำ COM7 TRUE PTTGC